projecte-aina/catalan_government_crawling huggingface dataset:
El centre expositiu de Banys Nous acull la mostra dedicada a l'enquadernació artesanal: Art, ofici i excel·lència, sobre la trajectòria del Mestre Artesà enquadernador, Manuel Bueno, amb prop de setanta anys d'ofici.
L'exposició presenta una selecció dels diferents estils d'enquadernació dominats per Bueno, com el Mudejar, Grolier, Romàntic, Art Decó i Modern.
La mostra, que es podrà visitar fins el proper 22 de març, coincideix amb l'exposició 'La bellesa de la coherència', inspirada en la moda ecològica i la costura refinada de la Mestra Artesana Carmela Rodríguez.
El seu treball amb fibres naturals i de cultiu orgànic han fet de Rodríguez una gran coneixedora de matèries primeres com el lli, el cànem i la llana.
L'exposició es pot visitar fins el proper 22 d'abril.
El Consorci de Comerç, Artesania i Moda (CCAM) impulsa una nova edició de la Setmana d'Artesania de Catalunya, una iniciativa que té per objectiu sensibilitzar la societat de la importància de l'artesania i dels seus valors culturals, econòmics, patrimonials i socials.
La propera edició comptarà amb diverses novetats, a partir dels resultats del pla estratègic de l'artesania a Catalunya presentat recentment.
Durant aquests set dies es concentraran un conjunt d'activitats de promoció, coneixement i difusió de l'artesania catalana arreu del territori.
Com en la passada edició, el CCAM vol comptar amb el suport i col·laboració de les entitats del sector artesanal, amb l'organització d'activitats orientades a la participació de la societat, com per exemple, conferències, taules rodones, debats, tallers, demostracions d'ofici, visites guiades, presentacions, exposicions, jornades de portes obertes, fires, entre altres propostes.
L'any passat, la Setmana d'Artesania de Catalunya va aglutinar un total de 120 accions per a professionals i públic en general arreu del territori, el 18% de les quals estaven dirigides a públic familiar.
En la propera edició, l'objectiu és incrementar el nombre d'accions i la seva realització arreu de Catalunya.
Les entitats interessades poden descarregar-se la fitxa de participació en el següent enllaç.
El termini per presentar-les: 23 d'abril de 2018.
Els dies 21 i 22 d'octubre, en el marc de la Vila del Llibre de Cervera, l'àrea d'Artesania del CCAM mostrarà, pas a pas, el procés d'enquadernació artesanal amb l'objectiu de fer difusió i pedagogia de l'ofici.
La Xarxa de Viles del Llibre de Catalunya neix per desplegar iniciatives de turisme cultural que tenen com a eix central la literatura i que són capaces de dinamitzar de manera sostenible espais deprimits en el món rural o en la ciutat.
A través del món de llibre, s'aconsegueix activar una nova economia social que fa propostes que conviden als ciutadans i visitants a redescobrir el territori.
El perfum Sari, de la perfumista Esperança Casas, ha estat mereixedor del Premi Top Judges Selection, dels Top Artisan Fragances Awards dels Estats Units.
La fragància, que es va presentar al passat Saló The Craftroom, és un perfum totalment natural, que es presenta en una peça única de vidre bufat.
El jurat ha valorat la qualitat del perfum, la combinació d'ingredients, i la seva singularitat.
Dues noves exposicions s'inauguren avui, 19 d'octubre, a les 19.30h, al centre d' Artesania Catalunya.
D'una banda, es presenta la mostra " Sphere: Símbol del poder de la creació", dedicada a les creacions dels alumnes de l'Escola de Disseny Floral i Paisatgisme de Barcelona.
De l'altra, el centre de Banys Nous acull la mostra "Fil Conductor: Empresa_Escola, Escola_Empresa", que presenta els projectes realitzats per l'Escola d'Art de Vic, en la museologia i museografia del Museu del Coure, per encàrrec de la Farga.
Ambdues exposicions es podran visitar fins el 26 de novembre.
La Bisbal d'Empordà, Forallac, Cruïlles, Monells i Sant Salvador de l'Heura, Corçà i Ullastret s'uneixen per impulsar el primer catàleg conjunt d'empreses catalanes d'aquests municipis, una de les zones amb més concentració d'artesans de Catalunya.
El catàleg, adreçat al públic professional té per objectiu posar en valor l'artesania del territori com a element d'atracció i generador de negoci.
La publicació recull un directori de 32 empreses artesanes, que inclou un total de 45 artesans d'arts i oficis acreditats d'aquests 5 municipis, classificat segons el repertori de famílies d'oficis artesans del Consorci de Comerç, Artesania i Moda (CCAM).
Està disponible en català, castellà, anglès i francès, en format digital i també imprès.
El catàleg està disponible en el següent enllaç.
El World Crafts Council-Europe, del qual és membre el Consorci de Comerç, Artesania i Moda (CCAM), ha obert el termini per a la presentació de candidatures al Premi Europeu d'Arts Aplicades.
L'objectiu d'aquest reconeixement internacional és distingir les millors creacions de l'expressió contemporània en arts aplicades i artesania.
Els expositors i guanyadors del "Premi Màster" del WCC-BF (3.500 euros) i del WCC-Europe "Young Talent Prize" (3.000 euros) són elegits per un jurat d'experts internacionals a partir de criteris de mèrit artístic, el domini de tècniques i la innovació.
D'altra banda, el Premi Europeu d'Arts Aplicades coincidirà amb una exposició dedicada a Niki de Saint-Phalle, al Museu d'Art de Mons.
La seva obra reflecteix els reptes als quals s'enfrontava en la seva vida privada i va proporcionar informació i comentaris sobre les tensions socials de l'època.
El termini per presentar candidatures al premi finalitzarà el 15 de febrer de 2018.
Els alumnes del tercer curs del Títol Superior en Disseny de Producte de l'IED Barcelona Escola Superior de Disseny han col·laborat amb Artesania Catalunya per explorar sinergies entre la tradició i el disseny.
El projecte neix de l'interès de l'IED Barcelona en promoure entre els futurs dissenyadors de producte la professió artesana.
L'experiència en els tallers és fonamental per tal que els estudiants experimentin processos creatius diferents juntament amb les noves tecnologies i amb les tècniques artesanes.
Els alumnes ha col·laborat amb mestres artesans vidriers, ceramistes, luthiers i joiers, entre altres experts.
Més informació sobre els projectes conjunts al següent enllaç
El proper 22 de novembre, a les 18.30h, el Centre d'Artesania Catalunya acull la presentació de la tesi doctoral del doctor Jesús Angel Prieto (UB).
Amb el títol "La lluita pel reconeixement dels oficis artístics i l'Escola Massana de Barcelona.
El cas dels esmalts, la ceràmica i la joieria", l'autor reflexiona sobre els processos de reconeixement aplicat als oficis artístics.
També aporta la inclusió del paper dels centres formatius en els processos de reconeixement, en aquest cas amb un protagonisme clar de l'Escola Massana de Barcelona que va protagonitzar durant aquest segle un lideratge en el camp de l'esmalt (Miquel Soldevila), la ceràmica (Josep Llorens Artigas) i la joieria (Manuel Capdevila).
És la primera obra mestra de Gaudí
El mestre artesà ceramista, Manel Diestre, ha realitzat la restauració de les peces ceràmiques de la Casa Vicens, un dels elements més representatius de la primera casa de Gaudí, que obre les seves portes al públic el proper 16 de novembre.
En el projecte de restauració s'ha dut a terme un acurat estudi que ha permès reproduir les peces amb la mateixa tècnica de trepa original.
Manel Diestre és fundador del taller de ceràmica Sot, especialitzada en la restauració de patrimoni arquitectònic, principalment de l'arquitectura modernista, amb obres importants realitzades per tot Catalunya.
Catalunya, mitjançant el Consorci de Comerç, Artesania i Moda (CCAM), ha estat reconeguda com a regió membre del World Craft Council –el consell mundial d'artesania–, a través del World Craft Council-Europe (WCC-Europe).
L'objectiu és impulsar actuacions internacionals conjuntes de promoció de l'artesania, i aportar innovació al sector.
En el marc d'aquesta col·laboració, el passat mes d'octubre, el Centre d'Artesania Catalunya a Barcelona va acollir la reunió de la junta del WCC-Europe, presidida actualment per Irlanda, per tal de planificar accions conjuntes.
La més recent ha estat la participació de Catalunya en el seminari Make: Shift, celebrat a Dublin, i organitzat pels consells d'artesania del Regne Unit i Irlanda.
Una jornada que ha reunit experts internacionals en l'avantguarda d'àmbits com l'arquitectura, el vidre, la ceràmica, ceràmica, moda, però també de les matemàtiques o la realitat augmentada.
Organitzat per la Federació de Pessebristes de Catalunya
El proper 30 de novembre (19.30h) s'inaugura la segona edició de l'exposició Working Progress de Pessebres.
Organitzada per la Federació de Pessebristes de Catalunya, la mostra presentarà el procés de creació de cinc pessebres de gran format dissenyats especialment per l'exposició.
Els visitants podran contemplar com es construeix el pessebre i, mitjançant un mapping interactiu, dissenyar un pessebre digital.
Participen en l'exposició, les associacions de pessebristes del Baix Empordà, Banyoles, Barcelona i Sabadell i, l'Associació de Catifaires de Catalunya.
Amb motiu de la Festa Major, l'Associació d'Artesans de Sant Andreu organitza un cap de setmana de portes obertes a una desena de tallers del barri, amb l'objectiu de donar a conèixer la seva activitat.
Els artesans volen apropar als visitants les diferents tècniques i oficis, amb tallers gratuïts al voltant de fotografia, ceràmica, ferro i cuir, enquadernació o cal·ligrafia, entre altres.
L'Ajuntament de la Galera, a través de la Regidoria de Cultura i Terracota, Centre d'Interpretació de la Terrissa de la Galera, convoca el VI Premi Biennal de Ceràmica i Terrissa.
L'objectiu del Premi és fomentar la creativitat i unir la tradició terrissera amb la contemporaneïtat de la ceràmica.
També, reconèixer la presència i participació, any rere any, als terrissers i ceramistes a la Fira de Terrissa de la Galera.
La publicació del veredicte del Jurat i l'acte de lliurament de premis tindran lloc en el marc de la XXV Fira de la Terrissa de la Galera, al voltant de l'1 maig de 2018.
Les obres finalistes i guardonades seran objecte d'exposició al Centre d'Interpretació de la Terrissa de la Galera, coincidint amb la Fira de la Terrissa.
Les bases del Premi estan disponibles al següent enllaç
Amb l'escultura 'Olivera Mil·lenària'
El Mestre Artesà Joan Panisello ha estat distingit amb el premi d'escultura Agustí Vizcarro La pin, que atorga l'ajuntament de Sant Carles de la Ràpita, amb la seva obra 'Olivera Mil·lenària'.
Panisello va recollir el premi que du el nom de l'escultor rapitenc, Agustí Vizcarro, en un acte celebrat a l'Auditori Sixto Mir de la Ràpita.
L'obra premiada es podrà visitar properament en el Museu de la Mar de l'Ebre.
La directora de Comerç Muntsa Vilalta en l'acte inaugural.
Fira Internacional de Ceràmica.
Argillà Argentona 2017 Fira Internacional de Ceràmica ha celebrat aquest cap de setmana una nova edició, un esdeveniment que aplega exposicions, demostracions de terrissa, concurs de torn, visites guiades, tallers, la Mostra de Cinema de Ceràmica o la trepitjada de fang entre d'altre activitats que fan d'aquesta fira un referent en el sector.
El Museu del Càntir organitza aquesta fira conjuntament amb l'Ajuntament d'Argentona i l'Associació de comerços i serveis Argentona es Mou, per tal de difondre i afavorir el manteniment de la terrissa tradicional i per promoure els nous valors de la ceràmica de creació.
En el marc de l'acte inaugural la directora general de Comerç, Muntsa Vilalta, acompanyada entre d'altres de l'alcalde d'Argentona, Eudald Calvo, i el president del Museu del Càntir, Àngel Puig, ha volgut felicitar a l'organització per l'èxit assolit i " per impulsar i consolidar aquest esdeveniment en un referent en el circuit internacional de la terrissa tradicional".
D'altra banda, la directora ha reivindicat " els valors socials de l'artesania com a fet identitari i com a vehicle d'expressió singular i únic".
També ha assenyalat la seva importància com a sector econòmic, i com a sector de futur, " volem potenciar un sector artesà cada cop més fort i reconegut i, cada cop més valorat en la seva justa dimensió en el mercat".
En total, la fira ha comptat amb la participació de ceramistes procedents de 12 països i tres continents diferents: a banda d'Itàlia, també ha comptat amb professionals de Portugal, França, Regne Unit, República Txeca, Polònia, Perú, Argentina, Armènia i Marroc.
La ciutat convidada d'enguany ha estat la localitat italiana de Faenza.
El CCAM ha publicat les bases reguladores dels Premis Nacionals d'Artesania de la Generalitat de Catalunya que reconeixen a les persones i empreses que han contribuït amb la seva obra i trajectòria a l'aportació d'innovació i prestigi en el sector.
Els Premis Nacionals d'Artesania contemplen sis categories:
El termini per a la presentació de candidatures s'obrirà en els propers dies.
El proper dijous 27 de juliol, a les 19.30h, s'inaugura al centre d'Artesania Catalunya una nova exposició que mostra les innovacions i bones practiques del sector artesà català entorn a la sostenibilitat ambiental i social.
Una mostra que també vol donar veu als artesans que aposten clarament per un model productiu més respectuós.
Entorn de l'exposició s'han programat dos tallers, un de joieria reciclada i un de tints naturals, així com un debat sobre producció sostenible.
Artesania i Sostenibilitat forma part d'una sèrie d'exposicions de producció pròpia de l'àrea d'Artesania del CCAM que vol explorar les sinergies entre l'artesania i altres sectors productius i creatius.
L'exposició es podrà visitar fins l'11 de setembre.
Catalunya és el país convidat en la propera edició del PotFest.
Es tracta d'un esdeveniment organitzat pel sector ceramista de Regne Unit i compta amb la participació de més d'un centenar d'artesans ceramistes procedent de diferents països europeus.
PotFest se celebra anualment al Regne Unit a tres seus diferents (Park, Pens i Scotland), entre els mesos de juliol i agost.
La delegació catalana està formada per 9 ceramistes i Mestres artesans catalans: Jose Mariscal, Esther Ramos, Ricardo Campos, Lluis Soler, Joan Serra i Nuria Alba.
Durant el certamen, els artesans catalans podran mostrar els seu treball i participar en els tallers i concursos de les seus del Park (del 28 al 30 de juliol) i de Pens (del 6 al 8 d'agost).
El CCAM col·labora amb la delegació dotant-los de material promocional de l'artesania catalana i fent difusió de l'esdeveniment.
Avui s'ha publicat al Diari Oficial de la Generalitat de Catalunya la convocatòria de la tercera edició dels Premis Nacionals d'Artesania de la Generalitat de Catalunya.
L'objectiu dels Premis Nacionals d'Artesania és el de distingir les persones físiques o jurídiques amb activitat artesana i amb raó social a Catalunya, els ens públics i privats i professionals d'altres àmbits que hagin destacat per les seves tasques de millora, promoció, innovació, difusió i prestigi en l'àmbit de l'artesania.
Amb la institució dels Premis Nacionals d'Artesania la Generalitat de Catalunya vol correspondre a la vàlua i a la transcendència que té l'artesania en la societat catalana i alhora es vol contribuir a donar-li el màxim relleu i atorgar públicament cada any aquell reconeixement que mereixen persones o entitats que hagin excel·lit en llur obra i trajectòria i hagin aportat elements d'innovació i prestigi en el sector.
Els Premis Nacionals d'Artesania estableixen sis categories:
Premi Nacional d'Artesania: Es premia el global de la trajectòria empresarial d'una persona o empresa artesana i la seva aportació al sector.
Aquest premi pretén impulsar la competitivitat i el desenvolupament de les petites i mitjanes empreses artesanes, dotant-les d'un guardó d'excel·lència.
Premi a la Millor Marca Artesana: Es premia la millor marca artesana durant els dos últims anys, valorant aspectes de construcció, concepte, presència, comunicació i màrqueting.
Premi al Talent Emergent: Es premia als estudiants, reconeixent el talent aplicat als projectes artesans més viables de les escoles d'Art i Disseny de Catalunya.
Premi Prestigia: Es premia a les persones, empreses, entitats públiques o privades que mitjançant la seva tasca hagin contribuït al prestigi i visibilitat de l'artesania en la societat.
5.Premi Restaura: Es premia a les persones i empreses, entitats públiques i privades que hagin realitzat la millor recuperació d'elements patrimonials mitjançant l'aplicació d'oficis artesans.
6.Premi Impulsa: Es premia als projectes d'emprenedoria més viables vinculats amb l'artesania.
El termini de presentació de les sol·licituds, juntament amb la documentació corresponent s'inicia dilluns 31 de juliol i finalitza el dia 18 de setembre de 2017.
Podeu consultar la resolució de la convocatòria i les bases reguladores dels Premis Nacionals d'Artesania.
Les sol·licituds es poden presentar a partir del 31 de juliol i fins al 18 de setembre de 2017
Fins el proper 11 de setembre, el Centre d'Artesania Catalunya acull l'exposició "Artesania i sostenibilitat", una mostra que recull les innovacions i bones pràctiques del sector artesà català entorn a la sostenibilitat ambiental i social.
El Centre d'Artesania Catalunya ( Banys Nous, 11) del Consorci de Comerç, Artesania i Moda (CCAM), acull fins el proper 11 de setembre l'exposició "Artesania i sostenibilitat", una mostra que recull les innovacions i bones pràctiques del sector artesà català entorn a la sostenibilitat ambiental i social i que també vol donar veu als artesans que aposten clarament per un model productiu més respectuós.
"Artesania i sostenibilitat", acull al voltant d'una 50a de peces de 26 artesans diferents, entre joiers, ceramistes, perfumistes o dissenyadors, i a més compta amb la presència de 2 entitats que treballen en la sostenibilitat vinculada a l'artesania, com són DrapArt i BEFF.
L'exposició també vol ser un espai de reflexió sobre la manera de produir i consumir, i en aquest sentit s'han programat dos tallers, un de joieria reciclada a Artesania Catalunya i un de tints naturals a Arnes( Tarragona), així com un debat sobre producció sostenible.
El proper dilluns, 18 de setembre, finalitza el termini per presentar les candidatures als Premis Nacionals d'Artesania de la Generalitat.
Les distincions tenen com a objectiu donar reconeixement a les persones i empreses artesanes que s'hagin distingit en la producció, el disseny, la qualitat, la formació, la promoció, la comercialització, la difusió, la valoració i el prestigi de l'artesania catalana.
Els Premis contemplen les següents categories:
Podeu tramitar la candidatura al següent enllaç.
La delegació catalana a la fira internacional de ceràmica PotFest ha tornat de Regne Unit amb dos premis i molts contactes professionals.
En Josep Mariscal va obtenir el segon lloc al Concurs de torn a PotFest in the Pens i va guanyar el Premi Alemany al concurs de Potfest in the Park.
El PotFest és l'esdeveniment ceràmic del Regne Unit, organitzat pel propi sector des del 1994 té 3 seus, Park, Pens i Scotland.
Al PotFest participen més de 100 ceramistes d'arreu del món.
Catalunya ha el país convidat a l'edició d'enguany, amb la participació de 9 ceramistes i Mestres Artesans catalans: Jose Mariscal, Esther Ramos, Ricardo Campos, Lluís Soler, Joan Serra i Nuria Alba.
El CCAM va col·laborar amb la delegació dotant-los de material promocional de l'artesania catalana i fent difusió de l'esdeveniment.
Per correspondre la invitació, ceramistes britànics participaran com a país convidat a la fira Terrània de Montblanc.
Més informació a http://www.potfest.co.uk/
La forjadora catalana Verònica Villar ha estat la guanyadora del primer premi de disseny de la 22a edició de la Biennale Europea d'Arte Fabrile.
El campionat del món de forja, celebrat del 31 d'agost al 3 de setembre a Stia, (Toscana italiana), ha comptat amb la participació de vuit forjadors de Catalunya.
Més de 130 obres d'arreu del món s'han presentat al concurs que consta de diferents modalitats (individual masculí i femení, grups i grups mixtes, concurs d'escultura feta al taller prèviament, concurs d'estand amb peces elaborades prèviament, concurs de disseny i premi a la tradició).
Sota el tema central del SOMNI, el concurs d'enguany ha girant a l'entorn del disseny dels fanals de poble, que es materialitzaran en la propera edició.
La delegació catalana ha participat en dos grups.
El primer grup, format per Jordi Illamola (Sant Pere de Torelló), Josep Fernández Pujolar i Francesc Oliveras (Hostalric) i Alma Gil (Cerdanya), ha participat amb l'obra "La maleta dels somnis".
En el segon grup, format per alumnes i exalumnes de l'Escola d'Art i Superior de Disseny de Vic, han participat: Sergi Xifró (Torroella de Montgrí), Bernat Baulenas (Tona), Verónica Villar (Cerdanya) i Jaume Pérez (Vic), amb l'obra "El somni del peó".
El Centre d'Artesania Catalunya dedicarà els seus espais expositius a la joia d'autor amb dues mostres: 'Relats Habituals' de Joya Brava i JOYA.
Ambdues es podran visitar fins el 15 d'octubre, i s'emmarquen en les activitats de JOYA Barcelona Art Jewellery Fair, la fira de joieria contemporània que se celebrarà a Barcelona al mes d'octubre.
Relats habituals" de Joya Brava
Aquest projecte va començar a desenvolupar-se a l'abril del 2015, a través d'una col·laboració entre l'entitat Joya Brava - Associació Gremial de Joieria Contemporània Xilena- i Jorge Manilla, reconegut artista i joier Mexicà - Belga.
Com a resultat, la mostra reuneix peces de vint joiers xilens, fent visible la seva identitat, una manera de fer pròpia de l'ésser llatinoamericà.
"Relats habituals" és una proposta de subjectivitats personals en la qual es creua una sensibilitat i materialitats que parlen del quotidià, de l'invisible que ens envolta i que mitjançant el treball dels joiers es torna visible i poètic.
Estètiques domèstiques, ornamentació de la llar, envelliment de materials, pegats, reparacions precàries i tota classe de solucions enginyoses que transformen i mantenen útils aquells objectes que ens envolten.
La mostra té una presència profundament llatinoamericana que a través de les peces explica de manera material i no literal la seva història.
Amb la participació de 3 artistes i joiers, el català Jordi Aparicio, la colombiana Tatiana Apraez i la xilena Valeria Martinez, l'entitat JOYA Barcelona Art Jewellery Fair presenta la versió més artesanal de la joieria artística.
La mostra recull peces elaborades amb tècniques tradicionals com la filigrana però aplicada de manera contemporània, així com estructures etèries en plata creant volums únics i esculturals.
El centre d'Artesania Catalunya acull fins el proper 15 d'octubre dues exposicions dedicades a la joieria d'autor: 'Relats Habituals' de Joya Brava i JOYA.
Aquestes mostres formen part del programa d'activitats de JOYA Barcelona Art Jewellery Fair, la fira de joieria que se celebra del 5 al 7 d'octubre en el marc de la Setmana Internacional de la Joieria contemporània de Barcelona.
Durant la Setmana també tindrà lloc una nova edició dels premis de joieria contemporània Enjoia't (5 d'octubre), que compten amb tres categories de premis i finalistes: Professional, Estudiant i d'Opinió.
A la festa Enjoia't, els joiers lluiran les seves pròpies peces perquè els assistents puguin observar-les i preguntar als seus creadors.